Szám: KP/12881-60/2020.

E L Ő T E R J E S Z T É S

**Tárgy: Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: Tóth-Boráros Barbara titkársági ügyintéző**

**Nagy Edit intézményi- és pályázati osztályvezető**

**Havran-Tóth Bernadett környezetvédelmi referens**

**Deák Katalin pályázati ügyintéző**

**Nagy Gábor vagyongazdálkodási referens**

Tisztelt Képviselő-testület!

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egyszemélyben gyakorolja.

Az alábbi témákban szükséges a döntéshozatal:

1. Határozatok végrehajtása
2. Komárom Város Egészségügyi Alapellátási Szolgálata és a Komáromi Tám-Pont Család- és Gyermekjóléti Intézménye alapító okiratának módosítása
3. Illegális hulladéklerakó helyek felszámolása - „Tisztítsuk meg az Országot!” a Belügyminisztérium által kiírt 2020. évi I. ütem pályázat benyújtása
4. A Pons Danubii EGTC kérelme visszafizetési határidő meghosszabbításáról
5. Önkormányzati tulajdonú pontonnal kapcsolatos döntés meghozatala

Az egyes képviselő-testületi határozatokból adódó feladatok végrehajtásáról, a Képviselő-testület két rendes ülése közötti időszak fontosabb eseményeiről, tárgyalásairól a következőkben adunk tájékoztatást.

1. **Határozatok végrehajtása**

**Komárom Város Önkormányzat Képviselő-testülete 124/2020. (IX.29.) számú határozatával** jóváhagyta a víziközműre vonatkozó gördülő fejlesztési tervet. Az Észak-Dunántúli Vízmű Zrt. benyújtotta a Magyar Engergetikai és Közmű-szabályozási Hivatalhoz a Komárom Város Önkormányzat Képviselő-tetsülete által elfogadott 2021-2035. évekre vonatkozó gördülő fejlesztési tervet az ivóvíz és szennyvíz elvezető rendszerre vonatkozóan.

**Komárom Város Önkormányzat Képviselő-testülete 129/2020. (IX.29.) számú határozatával** döntött a Duna-Vértes Köze Regionális Hulladékgazdálkodási Társulás földhasználati szerződésének módosításáról. A földhasználati szerződés elkészült. Az aláírás folyamatban van.

**Komárom Város Önkormányzat Képviselő-testülete 134/2020. (IX.29.) számú határozatával** döntött a Komáromi Városmarketing és Turisztikai Nonprofit Kft. telephelyéről.

A Komáromi Városmarketing és Turisztikai Nonprofit Kft. telephelyeként felvette a 2900 Komárom, Igmándi út 2. szám alatt található Tourinform Irodát, s ennek megfelelően a tagygyűlés módosította a cég társasági szerződését.

1. **Komárom Város Egészségügyi Alapellátási Szolgálata és a Komáromi Tám-Pont Család- és Gyermekjóléti Intézménye alapító okiratának módosítása**

Komárom Város Önkormányzat Képviselő-testülete a 2020. szeptember 29-i ülésén döntött hat intézmény alapító okiratának módosításáról. A módosított okiratokat benyújtottuk a Magyar Államkincstár Komárom-Esztergom Megyei Igazgatóságára (továbbiakban: MÁK).

A bejegyezésekkel kapcsolatban, Komárom Város Egészségügyi Alapellátási Szolgálata és a Komáromi Tám-Pont Család- és Gyermekjóléti Intézménye vonatkozásában hiánypótlási felhívást kaptunk az alábbiak szerint:

1. Komáromi Tám-Pont Család- és Gyermekjóléti Intézménye alapító okiratának hiányosságai:

* az intézmény alapításának dátumában a hónapot betűvel és nem számmal szükséges szerepeltetni,
* az alapító okiratban fel kell tüntetni, hogy a költségvetési szerv vezetője milyen jogviszonyban kerül foglalkoztatásra.

1. Komárom Város Egészségügyi Alapellátási Szolgálata alapító okiratának hiányosságai:

* az intézmény alapításának dátumában a hónapot betűvel és nem számmal szükséges szerepeltetni,
* az alapító okiratban fel kell tüntetni, hogy a költségvetési szerv vezetője milyen jogviszonyban kerül foglalkoztatásra.
* felül kell vizsgálnunk az intézmény házszámát.

A fenti hiányosságokat pótoltuk az okiratokban. Mivel a MÁK a 2020. szeptember 29-én meghozott Képviselő-testületi döntéseket nem jegyezte be, a törzskönyvi nyilvántartásba, ezért szükséges a korábban hozott határozatok visszavonása és új határozatok meghozatala.

Kérjük a Tisztelt Képviselő-testületet, hogy az alábbi határozati javaslatokat elfogadni szíveskedjenek.

1. **Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, Komárom Város Önkormányzat Képviselő-testülete a Komáromi Tám-Pont Család- és Gyermekjóléti Intézmény** **alapító okiratának módosításáról szóló 118/2020. (IX.29.) számú határozatát visszavonom.**

**Határidő: 2020. november 30.**

**Felelős: dr. Molnár Attila polgármester**

1. **Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, a Komáromi Tám-Pont Család- és Gyermekjóléti Intézmény alapító okiratának KP/31807-6/2020. számú módosító okiratát és a módosító okirat tartalmával egységes szerkezetbe foglalt KP/31807-7/2020. számú alapító okiratát az előterjesztés 1. és 2. mellékletei szerint jóváhagyom.**

**Határidő: 2020. november 30.**

**Felelős: dr. Molnár Attila polgármester**

1. **Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, Komárom Város Önkormányzat Képviselő-testülete a Komárom Város Egészségügyi Alapellátási Szolgálata alapító okiratának módosításáról szóló 121/2020. (IX.29.) számú határozatát visszavonom.**

**Határidő: 2020. november 30.**

**Felelős: dr. Molnár Attila polgármester**

1. **Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, a Komárom Város Egészségügyi Alapellátási Szolgálata alapító okiratának KP/31167-6/2020. számú módosító okiratát és a módosító okirat tartalmával egységes szerkezetbe foglalt KP/31167-7/2020. számú alapító okiratát az előterjesztés 3. és 4. mellékletei szerint jóváhagyom.**

**Határidő: 2020. november 30.**

**Felelős: dr. Molnár Attila polgármester**

1. **Illegális hulladéklerakó helyek felszámolása - „Tisztítsuk meg az Országot!” a Belügyminisztérium által kiírt** **2020. évi I. ütem pályázat benyújtása**

A Belügyminisztérium (BM), mint Támogató az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. ütemében nyilvános pályázati felhívást tett közzé a települési önkormányzatok számára.

A pályázati támogatás tárgya: Az illegális hulladéklerakók felszámolása

A támogatás célja: az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolásának (összegyűjtésének, elszállításának és kezelésének és a pályázat adminisztrációjával, koordinációjával kapcsolatos projektmenedzsment jellegű feladatok ellátásának) elősegítése.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás intenzitása 100% .

A hulladék elszállításának és kezelésének támogatott költsége legfeljebb: 10 001–25 000 fő lakosságszám közötti település esetén 7 000 000 forint.

A Pályázó az I. ütemben csak egy pályázatot jogosult benyújtani a BM felé, a pályázat több önkormányzati tulajdonú ingatlanon, közterületen fellelhető illegális hulladéklerakó felszámolására is vonatkozhat.

A pályázat megvalósítási időszaka a Korm. határozat megjelenése (2020. szeptember 21.) és a pályázat megvalósítási határideje, azaz 2021. február 28. közötti időszak.

A megvalósítás során az elhagyott, vagy jogellenesen elhelyezett hulladékkal érintett, pályázatban megjelölt önkormányzati ingatlan(ok) területének teljes hulladékmentesítését el kell végezni.

Komárom városában több évtizede működik a szervezett hulladékszállítás, ennek ellenére a településünk több területén kialakultak illegális hulladéklerakók.

**Felmérésünk alapján az alábbi területeken található illegális hulladéklerakó**:

Gravecz dülő

Mol ltp. garázsok mögötti terület (hrsz. 5410/262)

Új Csillag ltp-vel szembeni terület

Sport utca garázssor

13-as úttal párhuzamos földút mellett

Zrínyi utca vége (hrsz. 1880/2, 1851/5)

Frigyes lakótelep mögött nyárfás (hrsz:1852)

Lengyár lakótelep garázsoknál (hrsz: 1374/10

Csillag lakótelepi garázssor

Korona utcai tömbök környéke

Báthory utcai garázssor

Barátság lakótelep

Csokonai lakótelep

Felvidéki lakótelep

Jókai tér lakótelepnél

Igmándi utca 2. önkormányzati udvar

A pályázati kiírás szerint a hulladék elszállítására engedéllyel rendelkező szolgáltatóval vállalkozási szerződést kell kötni.

A pályázat benyújtási határideje: 2020. december 31.

A pályázati projekt benyújtáshoz szükséges Komárom Város Önkormányzat Képviselő-testületének döntése, ezért kérjük a Tisztelt Képviselő-testületet, hogy szíveskedjék megtárgyalni és elfogadni az alábbi határozati javaslatot.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, támogatom Komárom közterületein, önkormányzati tulajdonú területein lévő illegális hulladéklerakók felszámolása érdekében a Belügyminisztérium illegális hulladéklerakók felszámolása című pályázatán való részvételt.**

**Határidő: 2020. november 5.**

**Felelős: dr. Molnár Attila polgármester**

1. **A Pons Danubii EGTC kérelme visszafizetési határidő meghosszabbításáról**

Komárom Város Önkormányzat Képviselő-testülete a **246/2016 (IX.28.) határozat**a alapján biztosította a Pons Danubii Területi Együttműködési Csoportosulás által elnyert INTERREG - A Vizi-utas régiók fenntartható örökség menedzsmentje című pályázat finanszírozásához szükséges - lakosság arányosan rá háruló - 8.312,75 EUR összeget.

A Pons Danubii EGTC egyedi kérelmeit elfogadva Komárom Város Önkormányzat Képviselő-testülete a **214/2018 (VI.19.),** majd a **367/2019. (XI.19.) határozat**ával hagyta jóvá a visszautalási határidő 2020. december 31-ig történő meghosszabbítását.

A Pons Danubii aktív pályázati jelenlétével indokolhatóan a 2018-2019-es évben a Csoportosulásnak – a projektek utófinanszírozásából adódóan – likviditási nehézségei adódtak, melyről a Közgyűléseken folyamatosan tájékoztatták a partnertelepüléseket, így Komárom városát is.

A Közgyűlés tervei szerint a tulajdonos önkormányzatok a 2020-as évben tőkeemelést hajtottak volna végre. A járványügyi helyzet miatt ez azonban elmaradt. Ebből adódóan a Pons Danubii 2020. évi II. Közgyűlésén, - 2020. szeptember 30-án, - olyan határozat született, hogy az EGTC a 2021-es költségvetési terv részeként tudja elfogadni a támogatás visszafizetését.

Ezen körülményekre hivatkozva kéri az előterjesztés 5. melléklete szerinti tartalommal a Pons Danubii EGTC a 8.312,75 EUR összeg visszafizetési határidejének 2021. december 31-ig történő meghosszabbítását.

Kérjük a Tisztelt Képviselő-testületet, hogy a Pons Danubii kérelmével kapcsolatban az alábbi határozati javaslatot elfogadni szíveskedjen.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, jóváhagyom az előterjesztés 5. mellékletében szereplő Pons Danubii kérelmét, hogy a 8.312,75 EUR összegű pénzügyi támogatás visszafizetését 2021. december 31-ig teljesítse.**

**Határidő: 2020. november 30.**

**Felelős: dr. Molnár Attila polgármester**

1. **Önkormányzati tulajdonú pontonnal kapcsolatos döntés meghozatala**

Komárom Város Önkormányzat tulajdonát képezi az ÖK-1 kikötőbe bekötött U-10205-30 nyilvántartási számú ponton. Az elmúlt évben felújítattuk a pontont, hogy újra hajókat fogadhasson. Sajnos a covid-19 vírus okozta helyzet a hajózási turizmust is érzékenyen érintette, a személyszállítás gyakorlatilag megszűnt a Dunán. Ennek ellenére a MAHART PassNave Kft. vállalja a ponton üzemeltetését. Előterjesztés 6. mellékleteként csatoljuk az erről szóló üzemben tartói megállapodás tervezetét, melynek javasoljuk az elfogadását.

Kérjük a Képviselő-testületet az alábbi határozati javaslatot elfogadni szíveskedjenek.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, jóváhagyom az előterjesztés 6. mellékletében szereplő a MAHART PassNave Kft.-vel kötendő üzemben tartói megállapodást az U-10205-30 nyilvántartási számú pontonra vonatkozóan. Ennek érdekében felhatalmazza a Polgármestert és a Jegyzőt a mellékelt szerződés aláírására.**

**Határidő: azonnal**

**Felelős: dr. Molnár Attila polgármester**

A két ülés közötti eseményekről a Képviselő-testületi ülésen szóban kívánunk tájékoztatást adni.

Kérjük a Tisztelt Képviselő-testületet, hogy a lejárt határidejű határozatokról szóló beszámoló elfogadásáról az alábbi határozati javaslatot elfogadni szíveskedjenek.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere, elfogadom a lejárt határidejű Képviselő-testületi határozatok végrehajtásáról és a két ülés közötti fontosabb eseményekről, intézkedésekről szóló beszámolót.**

**Határidő: azonnal**

**Felelős: dr. Molnár Attila polgármester**

Komárom, 2020. november 11.

Nagyné Varga Juditdr. Molnár Attila

aljegyző polgármester